NEEME SELTSIMAJA KASUTAMISE HINNAKIRI

**Neeme seltsimaja ruumi saab kasutada tähtpäevade pidamiseks, koosviibimisteks, töökoosolekuteks, kaugtööruumina, teabepäevade, koolituste või kursuste läbiviimiseks.**

Ruumi suurus on ca 30 m2, mahutab 18 inimest

Laua ümber istekohad 12-le (lisaks 4 taburetti)

Kohapeal olemas:

Nõud (kõiki 18 komplekti): taldrikud, tassid, kausid, klaasid, pokaalid, noad-kahvlid-lusikad

Olemas külmkapp, nõudepesumasin, elektripliit, ahi

* Jõelähtme vallavalitsusele ning Neeme Rannavalve Seltsi ja Neeme Päästeseltsi liikmetele on seltsimaja kasutamine **tasuta**
* Neeme kooli ning Neeme lasteaia personalile on töökoosolekuteks seltsimaja kasutamine **tasuta**
* Neeme koolile ja lasteaiale on õppetööks seltsimaja ruumide kasutamine **tasuta**.
* Neeme noortetoale on seltsimaja kasutamine **tasuta.**
* Kogukonnale suunatud mittetulunduslike ürituste korraldamiseks seltsimaja kasutamise **ühekordne tasu 5 eurot**
* Eraüritused ning ärilisel eesmärgil üritused (tasulised töötoad, terviseteenused jms) seltsimaja kasutamise **hind 10 eurot/tund või 75 eurot/ööpäev**

\* Neeme Rannavalve Seltsi ja Neeme Päästeseltsi juhatusel on õigus muuta  nimetatud teenuste tasu või vabastada tasumisest  taotleja põhjendatud avalduse põhjal (heategevus jne)

\* Seltsimaja renditulu kasutatakse hoone halduskulude katmiseks ja avalikes huvides.

\* Neeme seltsimaja on lepingu alusel antud Jõelähtme Vallavalitsuse poolt Neeme Rannavalve Seltsile ja Neeme Päästeseltsile tasuta kasutusse.

**Meelespea:**

Pärast kasutust peab

* koristama ruumi (sh wc), pesema nõud, puhastama tasapinnad ja põranda.
* sulgema aknad ja valgustuse, lukustama ukse
* kokku korjama prügi (taara ja pakend eraldi)
* Ruumis ei suitsetata!

Kui midagi on läinud katki, tuleb see kokkuleppeliselt asendada või korvata kahju.

Kontakt: Signe Valdmann 5667 3118, Mailis Ental 5813 6255

**Neeme Seltsimaja kasutamise kord**

1. Seltsimaja antakse kasutusele allkirjastatud kasutuskokkuleppega vastavalt Neeme Rannavalve Seltsi ja Neeme Päästeseltsi juhatuse kinnitatud hinnakirjale (lisa 1).

2. Seltsimaja kasutamine on erandjuhtudel võimalik ka juhatusega kooskõlastatult kokkuleppehinnaga/erihinnaga.

3. Seltsimaja kasutamiseks sõlmitakse kasutajaga allkirjastatud kokkulepe, mis sisaldab ruumide kasutamise tingimusi, üleandmist ja vastuvõtmist – maja antakse omanikule tagasi sama heas olukorras, kui maja oli rentnikule kasutada andes (ruumid koristatud, mööbel paigas, nõud pestud jne).

4.Ruumide kasutamine tasutakse reeglina ettemaksuna sularahas või pangaülekandega vastavalt hinnakirjale.

5. Seltsimaja ei anta rendile ürituste läbiviimiseks, mille eesmärk või sisu on eeldatavasti kõlblusvastane või vastuolus Eesti põhiseadusliku korra või seadustega.

6. Seltsimaja ei anta rendile alaealistele ilma vastutava täiskasvanuta, kelleks võib olla kas lapsevanem või mõni muu vanem lähisugulane. Kasutuskokkuleppele kirjutab alla täiskasvanu, kes vastutab maja heaperemeheliku kasutamise eest – ta peab kas viibima üritusel või omama ülevaadet seal toimuvast.

7. Ruumide kasutaja vastutab ruumide kasutamise ajal ruumide ja inventari korrasoleku ja säilitamise eest, hüvitades tema poolt tekitatud kahju täies ulatuses.

8. MTÜ võib keelduda seltsimaja kasutusse andmisest neile isikutele, kelle korraldatud üritustel on rikutud vara või on olnud kasutajale muid pretensioone.

9. Maja kasutamiseks on sisse seatud registreerimislehed, kuhu ürituste toimumisel pannakse kirja ruumi kasutamise aeg (kuupäev, kellaaeg), eesmärk ja ürituse ajal ruumide kasutamise eest vastutaja ja vastutaja allkiri.

10. Maja kasutamine MTÜ Neeme Rannavalve Seltsi ja Neeme Päästeseltsi  juhatuse või liikmete poolt organiseeritud ja kõigile MTÜ liikmetele või külaelanikele avatud ürituste tarbeks on **tasuta**. Samuti võimaldatakse maja tasuta kasutamine Neeme Noortetoa üritusteks ning Jõelähtme Vallavalitsuse, Neeme kooli ning Neeme lasteaia personali koosolekuteks. Taoliste ürituste järgselt vastutab ruumi koristamise eest ürituse korraldaja.

11. Broneerimiseks võta kontakti: Signe Valdmann 5667 3118, Mailis Ental 5813 6255

12. Seltsimaja kasutamise kord on koostatud MTÜ Neeme Rannavalve Seltsi ja Neeme Päästeseltsi juhatuse poolt ja korra muutmine kuulub nimetatud seltside juhatuse pädevusse.

Kinnitatud MTÜ Neeme Rannavalve Seltsi ja Neeme Päästeseltsi juhatuse poolt  12.10.2022